Honda HSC je nova Acura NSX - 2003-12-04
Honda HSC koncept iz Tokya će biti nova Acura NSX, koja će se porediti sa Porsche-om i Ferrari-em.
Dobila je više snage, više brzine, i male vizualne promjene, ali Acura NSX (Acura je subdivizija Honde u SAD) je ustvari nepromjenjena u zadnjih 12 godina, što je dugo za sportska auta. Auto koje vidite se zove HSC, što stoji za Honda Sport Concept. HSC koji je predstavljen u Tokyu je prototip nove NSX koja će se početi prodavati za nekoliko godina. Nova NSX puno podsjeća na Ferrari 360 Modena i Ferrari Enzo. Nobuki Ebisawa, glavni inžinjer HSC projekta, je rekao da će se izgled promjenit kako bi nova NSX manje ličila na Ferraria. Honda kaže da će novo auto imati veću mašinu od sadašnje, koja je 3.2 L V6. Očekuje se da će V6 sada biti izmedju 3.5 i 3.8 L. Honda kaže da će nova NSX imati više od 300 KS. Pošto sadašnja ima 290 KS to neće biti teško ostvariti. Honda očekuje da se poredi sa Ferrari-em i Porsche-om tako da bi nova NSX morala imati barem 350 KS. Pogon je na zadnje točkove a ta snaga će dolaziti kroz automatski mjenjač sa 6 brzina, koji je sličan Ferrari F1 sistemu. Cijena za ovo auto još nije određena.